b"\n_START_ARTICLE_\nStar-Club\n_START_PARAGRAPH_\nStar-Club var en musikklub i Hamborg, Tyskland, der \xc3\xa5bnede fredag den 13. april 1962, og blev drevet af Manfred Weissleder og Horst Fascher. I 1960'erne spillede mange store rockmusikkere i klubben. Klubben lukkede den 31. december 1969, og bygningen klubben havde til huse i blev \xc3\xb8delagt af en brand i 1987. Klubben l\xc3\xa5 i Hamburg-omr\xc3\xa5det St. Pauli i gaden Gro\xc3\x9fe Freiheit; Gro\xc3\x9fe Freiheit er en sidegade til Reeperbahn._NEWLINE_Klubben opn\xc3\xa5ede verdensomsp\xc3\xa6ndende ber\xc3\xb8mmelse gennem The Beatles optr\xc3\xa6den fra 13. april-31. maj, 1.-14. november og 18.-31. december 1962. En forestilling eller dele af flere forestillinger fra slutningen af sidstn\xc3\xa6vnte optr\xc3\xa6den blev optaget p\xc3\xa5 et hjemmeb\xc3\xa5ndoptager, og en remixet version blev udgivet i 1977 som Live! at the Star-Club in Hamburg, Germany; 1962._NEWLINE_The Beatles' f\xc3\xb8rste Hamburgoptr\xc3\xa6den var p\xc3\xa5 Indra Club (ogs\xc3\xa5 i Gro\xc3\x9fe Freiheit) den 17. august 1960."